تورخم فرضیې کرښې دروازې ته څېرمه د افغانی سرې میاشتې روغتیایی مرکز فعال شو. نن پنجشنبه د روان سپوږمیز کال د جمادی الثانی په ۱۵مه نېټه د ننګرهار ولایت مومند درې ولسوالۍ اړوند تورخم فرضیې کرښې دروازې ته څېرمه د افغانی سرې میاشتې روغتیایی مرکز د راستنېدونکو کډوالو لپاره د روغتیایی خدمتونو د تر سره کولو په موخه رامنځته شو؛ تر څو هغه کډوال ناروغان چې له فرضیې کرښې را اوړی، دلته یې درمنله وشی. د یادونې وړ ده، چې تورخم کې د راستنېدونکو کډوالو په عمری پنډغالی کې د افغانی سرې میاشتې روغتیایی مرکز ۲۵۸۱۸ تنه کډوالو ته روغتیایی خدمتونه وړاندې کړی دی او د کډوالو د ښه خدمت په موخه نن ورځ بل روغتیایی مرکز فعال شو.